text: Statsministeren i Rødding
  05 juni 2010 kl. 08.24
  Statsminister Lars Løkke Rasmussen holdt i dag sin grundlovstale flere steder i landsdelen. Første stop var højskolen i Rødding.
  Næsten 1000 tilhørere var mødt op for at møde statsministeren, der i øjeblikket er landets mest pressede mand. De kom for at høre hans bud på en vej ud af både den personlige- og landets krise.
  Forstander Mads Rykind-Eriksen mener, at Rødding Højskole med statsminister Lars Løkke Rasmussens grundlovsdeltagelse er med til at markere de danske højskoler som et vigtigt sted for diskussionen af demokratiet, og han håber at Rødding Højskole fortsat vil være stedet, hvor markante politikere vil holde deres grundlovstaler.
  